CELEX: C2006/086/78
Language: sk
Date: 2006-04-08 00:00:00
Title: Vec T-48/06: Žaloba podaná  17. februára 2006  – Astex Therapeutics/ÚHVT

8.4.2006   
            
            
               SK
            
            
               Úradný vestník Európskej únie
            
            
               C 86/40
            
         Žaloba podaná 17. februára 2006 – Astex Therapeutics/ÚHVT
   (Vec T-48/06)
   (2006/C 86/78)
   Jazyk žaloby: angličtina
   Účastníci konania
   
      Žalobkyňa: Astex Therapeutics Limited (Cambridge, Spojené kráľovstvo) (v zastúpení: M. Edenborough, barrister a R. Harrison, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Protec Health International Limited (Cirencester, Spojené kráľovstvo)
   Návrhy žalobkyne
   
               —
            
            
               zrušiť napadnuté rozhodnutie druhého odvolacieho senátu ÚHVT z 29. novembra 2005 vo veci R 651/2004 – 2 v celom rozsahu, prípadne čiastočne,
            
         
               —
            
            
               zaviazať namietateľa, aby nahradil žalobkyni/odvolateľke náklady, ktoré jej vznikli v súvislosti s týmto konaním (pokiaľ namietateľ vstúpi do tohto konania) a s odvolaním pred odvolacím senátom a námietkou podanou námietkovému oddeleniu (za každých okolností). Ďalej určiť, že Úrad a namietateľ sú povinní spoločne a nerozdielne nahradiť náklady, ktoré žalobkyni/odvolateľke vznikli v súvislosti s týmto konaním na Súde prvého stupňa.
            
         Žalobné dôvody a hlavné tvrdenia
   Prihlasovateľ ochrannej známky Spoločenstva: Žalobkyňa
   
      Prihlasovaná ochranná známka: Obrazová ochranná známka „Astex Technology“ pre výrobky triedy 5 (farmaceutické prípravky)
   Majiteľ ochrannej známky alebo označenia, ktoré je základom námietkového konania: Protec Health International Limited
   
      Ochranná známka alebo označenie, ktoré je základom námietkového konania: Slovná ochranná známka Spoločenstva „Astex“ pre výrobky a služby triedy 5 (insekticídy zabíjajúce prachové roztoče) a triedy 24 (textilné výrobky atď.)
   Rozhodnutie námietkového oddelenia: Zamietnutie prihlášky
   Rozhodnutie odvolacieho senátu: Zamietnutie odvolania
   
      Dôvody žaloby: Porušenie článku 8 ods. 1 písm. b) nariadenia Rady (ES) č. 40/94.